MINISTERUL TRANSPORTURILOR ȘI INFRASTRUCTURII

**O R D I N Nr. ………. din ……………**

**privind modificarea Ordinului ministrului lucrărilor publice, transporturilor şi locuinţei nr. 458/2002 pentru aprobarea Normelor metodologice privind clasificarea pe categorii a autobuzelor şi a microbuzelor utilizate pentru transportul rutier național de persoane prin servicii regulate**

Având în vedere referatul Direcției Generale Transport Terestru nr. 12206 din 22.03.2021, prin care se supune spre aprobare Ordinul ministrului transporturilor și infrastructurii privind modificarea Ordinului ministrului lucrărilor publice, transporturilor și locuinței nr. 458/2002 pentru aprobarea Normelor metodologice privind clasificarea pe categorii a autobuzelor și a microbuzelor utilizate pentru transportul rutier național de persoane prin servicii regulate,

Luând în considerare prevederile art. 6 alin. (2) lit. b) din Ordonanța Guvernului nr. 27/2011 privind transporturile rutiere, cu modificările și completările ulterioare,

În temeiul prevederilor art. 57 alin. (1) și (3) din Codul Administrativ al României aprobat prin Ordonanța de Urgență a Guvernului nr. 57/2019, cu modificările și completările ulterioare,

**ministrul transporturilor și infrastructurii** emite următorul ordin:

**Art. I.** - Ordinul ministrului lucrărilor publice, transporturilor și locuinței nr. 458/2002 pentru aprobarea Normelor metodologice privind clasificarea pe categorii a autobuzelor și a microbuzelor utilizate pentru transportul rutier național de persoane prin servicii regulate, publicat în Monitorul Oficial al României, Partea I, nr. 680 din 13 septembrie 2002, cu modificările ulterioare, se modifică și se completează după cum urmează:

**1. Articolul 2 se modifică și va avea următorul cuprins:**

„**Art. 2** **-** Regia Autonomă „Registrul Auto Român” va duce la îndeplinire prevederile prezentului ordin.”

 **2.** **În anexă, la secțiunea „Definiții, abrevieri”, lit. k) se abrogă.**

 **3.** **În anexă, articolul 3 se modifică și va avea următorul cuprins:**

„**Art. 3****.** - Clasificarea se efectuează la sediile reprezentanțelor R.A.R., de către comisiile de clasificare formate din trei specialiști desemnați din cadrul R.A.R.,dintre care unul este responsabilul comisiei de clasificare. În situația în care deținătorii solicită clasificarea la aceeași dată a cel puțin 5 autobuze/microbuze grupate în același loc de parcare, verificarea se poate efectua la locul respectiv, cu plata cheltuielilor de deplasare. La data programată pentru verificarea autobuzelor/microbuzelor, deținătorii acestora vor face dovada achitării tarifului comunicat și vor prezenta în original certificatul de înmatriculare și cartea de identitate a vehiculului.”

 **4.** **În anexă, articolul 7 se modifică și va avea următorul cuprins:**

„**Art. 7.** - După primirea cererii de clasificare și după analizarea documentelor prevăzute la art. 6, responsabilul comisiei de clasificare decide convocarea acesteia în maximum 7 zile, comunicându-se solicitantului data, locul și tariful aferent verificării autobuzelor/microbuzelor.”

 **5.** **În anexă, articolul 16 se modifică și va avea următorul cuprins:**

„**Art. 16.** - Certificatul de clasificare pe categorii are o valabilitate de doi ani de la data emiterii lui. Valabilitatea acestuia se poate prelungi pe durate de câte doi ani, în urma confirmării menținerii categoriei de clasificare și a reverificării condițiilor prevăzute în anexa nr. 1.”

**6.** **În anexă, articolul 19 se abrogă.**

 **7.** **În anexă, articolul 27 se modifică și va avea următorul cuprins:**

„**Art. 27.** -În cazul în care se schimbă deținătorul sau numărul de înmatriculare al unui autobuz/microbuz, certificatul de clasificare al acestuia se înlocuiește cu unul nou, menținându-se valabilitatea certificatului inițial. La solicitarea noului deținător se poate efectua o nouă verificare cu eliberarea unui nou certificat cu valabilitate de doi ani.”

**8. În Anexa nr. 3 la normele metodologice, punctele 2-4 ale rubricii „AVIZ IMPORTANT” se modifică și vor avea următorul cuprins:**

„2. Dreptul de a utiliza prezentul Certificat de clasificare încetează atunci când:

- autobuzul/microbuzul pentru care a fost eliberat nu mai îndeplinește condițiile tehnice care au fost atestate la verificare;

- se schimbă deținătorul autobuzului/microbuzului;

- se schimbă numărul de înmatriculare al autobuzului/microbuzului.

3. Certificatul de clasificare este valabil doi ani, cu posibilitatea prelungirii pe durate de câte doi ani, în urma confirmării menținerii categoriei de clasificare și a reverificării condițiilor tehnice.

4. În cazul în care se schimbă deținătorul sau numărul de înmatriculare al autobuzului/microbuzului, Certificatul de clasificare al acestuia se înlocuiește cu unul nou, menținându-se valabilitatea certificatului inițial. La solicitarea noului deținător se poate efectua o nouă verificare cu eliberarea unui nou certificat cu valabilitate de doi ani.”

Art. II. - Regia Autonomă „Registrul Auto Român” va duce la îndeplinire prevederile prezentului ordin.

Art. III. - Prezentul ordin se publică în Monitorul Oficial al României, Partea I.

**MINISTRU**

**Cătălin DRULĂ**